|  |  |  |  |  |  |  |
| --- | --- | --- | --- | --- | --- | --- |
| METSAOSAKOND **PEAMETSAÜLEM** KÄSKKIRI | |  | | | KÄSKKIRI | |
|  | (digitaalallkirja kuupäev) nr 1-5.1/2023/2 | |  |  | |

|  |
| --- |
|  |



# Aasa kinnistu koormamine isikliku kasutusõigusega

Riigimetsa Majandamise Keskusel (edaspidi *RMK, kasutaja*) on majandustegevuseks vajalik seada isiklik kasutusõigus Eesti Vabariigi kasuks Voldemar Tõutsi omandis olevale Aasa kinnistule (kinnistu registriosa nr 616432, katastritunnus 52001:005:2830, asukoht Lääne maakond, Lääne-Nigula vald, Tahu küla / Skåtanäs, Aasa). Isikliku kasutusõiguse eesmärgiks on eraomandis oleva parkla, matkaraja ja vaateplatvormi aluse maa kasutamine, mis tagab juurdepääsu RMK külastuskorraldusobjektile. Eeltoodust tulenevalt on põhjendatud kinnistu koormamine isikliku kasutusõigusega.

Tulenevalt eeltoodust ja lähtudes asjaõigusseaduse § 156, § 225, § 226, § 228, metsaseaduse § 63 lõike 2 punktist 3, § 64 lõike 1 punktist 3 ja lõikest 2, riigivaraseaduse § 2 lõikest 4, ehitusseadustiku § 92 lõikest 1, Vabariigi Valitsuse 09. jaanuari 2007. a määrusega nr 4 kinnitatud “Riigimetsa Majandamise Keskuse põhimääruse” § 33 lõikest 1 ja RMK juhatuse 01.12.2020. a otsuse nr 1-32/107 „Kinnisasjade ja piiratud asjaõiguste omandamise juhend“ peatükkidest 7 ja 11 alusel

1. Koormata isikliku kasutusõigusega Voldemar Tõutsi (isikukood 34407034720, edaspidi *omanik*) omandisse kuuluv Aasa kinnistu (kinnistu registriosa nr 616432, katastritunnus 52001:005:2830, asukoht Lääne maakond, Lääne-Nigua vald, Tahu küla / Skåtanäs, Aasa, edaspidi *kinnistu/kinnisasi*) Eesti Vabariigi (edaspidi õigustatud isik) kasuks. Riigivara valitseja on Keskkonnaministeerium, volitatud asutus Riigimetsa Majandamise Keskus.
2. Määrata isikliku kasutusõiguse seadmise tingimused alljärgnevalt:
   1. isikliku kasutusõiguse sisuks on *Aasa katastriüksusel* (katastritunnus 52001:005:2830) asuva RMK Tahu õpperaja ja vaateplatvormi rekonstrueerimine, kasutamine ja hooldamine koos selle juurde kuuluvate rajatistega;
   2. kasutusõiguse ala pindala on ligikaudu *3100 m²*. Kasutusala paiknemine kinnisasjal fikseeritakse plaanil, mida käsitleda isikliku kasutusõiguse seadmise lepingu lahutamatu lisana;
   3. isiklik kasutusõigus seada õigustatud isiku kasuks tasuta ja tähtajatult;
   4. kasutajal on õigus:
      1. kasutada kasutusõiguse ala sihipäraselt ning teostada oma vahenditega õigeaegselt kõiki töid, mis on vajalikud kasutusõiguse ala rekonstrueerimiseks, korrashoiuks, hooldamiseks ja kasutamiseks;
      2. kasutada kasutusõiguse ala ööpäevaringselt;
   5. kasutajal on kohustus:
      1. tagada kasutusõiguse ala hooldus ja korrashoid vastavalt õigusaktidega sätestatud teekorrashoiu nõuetele;
      2. tagada, et isikliku kasutusõiguse teostamisest ei tekiks kahju ega kahjulikke mõjutusi keskkonnale ega kasutusõiguse alale;
      3. tasuda kasutaja tegevuse tulemusel halvenenud kasutusõiguse ala taastamise kulud juhul, kui kasutaja mõistliku aja jooksul kasutusõiguse ala taastanud ei ole ja omanik on teinud ise või tellitud kolmanda isiku poolt tehtud dokumentaalselt tõendavaid kulutusi kasutusõiguse ala taastamiseks. Kasutaja tasub taastamiskulud hiljemalt 30 päeva jooksul arvates arve saamise päevast;
      4. kooskõlastada omanikuga projekteerimisprotsessis kasutusõiguse alaga seonduvate rajatiste projektdokumentatsioon;
   6. omanikul on õigus teha kasutajale ettepanekuid vajalikel juhtudel kasutusõiguse ala ajutiseks piiramiseks või sulgemiseks, teatades sellisest vajadusest telefoni teel või e-postiga kasutajale ette 10 päeva;
   7. omanikul on kohustus:
      1. mitte teha takistusi kasutusõiguse ala haldamiseks ja kasutamiseks;
      2. tagada kasutajale kasutusõiguse ala takistamatu kasutamine;
      3. kasutada kasutusõiguse ala heaperemehelikult ja tagada, et tema tegevusest ei tekiks kasutusõiguse alale kahju ega kahjulikke mõjutusi keskkonnale;
      4. tasuda omaniku tegevuse tulemusel halvenenud kasutusõiguse ala taastamise kulud ja kinnistuga seotud kõik maksud (kaasa arvatud maamaks) ja/või muud kinnistuga seoses tasumisele kuuluvad võlaintressid, koormised ja muud kulutused.
3. Kinnistu isikliku kasutusõigusega koormamise lepingu sõlmimisega seotud kulud tasub kasutaja.
4. RMK Läänemaa metsaülemal sõlmida kinnistu isikliku kasutusõigusega koormamise ja asjaõigusleping käesolevas käskkirjas ja kinnistu isikliku kasutusõiguse seadmise lepingus sätestatud tingimustel.
5. RMK metsaosakonnal korraldada lepingu salvestamine DHS-i vastavalt kehtivale korrale, kandmine Katastri riigivara ruumiandmete keskkonda (KATRI) ja registreerimine riigi kinnisvararegistris.

(allkirjastatud digitaalselt)

Andres Sepp

Peametsaülem

Jaotuskava: Jürgen Kusmin, Voldemar Tõuts